കപ്പ ഫ്രൂട്ട് സാലഡ് ചേരുവകള്: കപ്പ പഞ്ചസാര 1 കപ്പ് വനില എസ്സെന്സ് 1 ടേബിള് സ്പൂണ് പാല് 2 കപ്പ് സേമിയ 12 കപ്പ് നേന്ത്രപ്പഴം, ആപ്പിള്, മുന്തിരി എന്നിവ അരിഞ്ഞുവെക്കുക തയാറാക്കുന്ന വിധം: കപ്പ നന്നായി വേവിച്ചെടുക്കുക. കപ്പ ചൂട് മാറിയ ശേഷം മിക്സിയിലിടുക. 2 കപ്പ് പാലും വനില എസ്സെന്സും പഞ്ചസാരയും ചേര്ത്തിട്ട് നന്നായി അരച്ചെടുക്കുക. ശേഷം ഇത് ഫ്രിഡ്ജില്വെച്ചു തണുപ്പിക്കുക. എടുത്തുവെച്ച സേമിയ കുറച്ചു വെള്ളം ചേര്ത്ത് വേവിക്കുക. ആവശ്യമെങ്കില് ഫുഡ് കളര് ചേര്ത്ത് രണ്ടു കളര് ആക്കി സേമിയ വേവിക്കുക. സെര്വിങ് ഗ്ലാസെടുത്ത് അതിലേക്ക് നേരത്തേ അരിഞ്ഞുവെച്ച പഴങ്ങളില് നിന്ന് അല്പം ഇടുക. അതിനുമുകളില് തണുപ്പിച്ചെടുത്ത കപ്പ മിക്സ് 2 ടേബിള്സ്പൂണ് ചേര്ക്കുക. ശേഷം സേമിയ ലെയര് ആയി ഇടുക. അതിനു മുകളില് പിന്നെയും പഴങ്ങള്. അതിനുമുകളില് കപ്പ മിക്സ്. ശേഷം സേമിയ ലെയര് എന്നിങ്ങനെ സെറ്റ്ചെയ്യുക. വേണെമെങ്കില് നട്സ് പൊടിച്ചിടാം. കസ്കസ് കുതിര്ത്തതും ചേര്ക്കാം. സ്വാദിഷ്ടമായ കപ്പ ഫ്രൂട്ട് സാലഡ് റെഡി.The post കപ്പ ഫ്രൂട്ട് സാലഡ് first appeared on Malayali Kitchen.